"Liderul diplomatiei olandeze a pufnit in ras, cand a fost intrebat de aderarea Romaniei la Spatiul Schengen. El a catalogat intrebarea ca fiind foarte buna, dar a lasat-o fara raspuns", noteaza jurnalistii de la Nepszabadsag "Nu exista nicio sansa pentru aderarea Romaniei la Spatiul Schengen. De fapt, sansele sunt la fel de mari ca in septembrie 2011, cand Guvernul olandez a blocat aderarea Romaniei si Bulgariei", a comentat pentru sursa citata presedintele Comisiei pentru Politica Externa din Camera Deputatilor, Korodi Attila ( UDMR )."Cred ca s-a mai diminuat opozitia verbala a Olandei fata de Romania, dar din asta nu se pot trage concluzii privind aderarea la Spatiul Schengen. Chiar daca se va obtine acordul Olandei, va aparea un alt stat din vest care sa isi exercite dreptul de veto. Acum cativa ani, Franta era mult mai vocala decat Olanda. Relatiile de prietenie din interiorul familiilor partidelor europene sunt irelevante in acest context", a adaugat fostul ministru."Este evident pentru toata lumea ca justitia din Romania se imbunatateste de la an la an, dar tarile din Vest sunt in continuare interesate sa tina Romania si Bulgaria in sah. Ele transmit un mesaj clar propriilor concetateni ca nu vor lasa esticii sa impovareze vestul Europei.Aderarea s-ar putea realiza in cativa ani, asta daca nu cumva ar izbucni mai devreme un conflict prin care sa fie necesara o baricadare a tarilor UE", a incheiat Korodi.